కొత్తరెడ్డిపాలెం
కొత్తరెడ్డిపాలెం, గుంటూరు జిల్లా, చేబ్రోలు మండలానికి చెందిన గ్రామము.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
ఈ గ్రామము చరిత్ర చాల గొప్పది. గ్రామము పేరుకు తగ్గట్టుగానే రెడ్డి కుటుంబాల వారు ప్రథమంగా నిలుస్తారు. 
ఇది 1925 లో మొదలైంది.
ఈ గ్రామమునకు తూర్పుగా ఒక పంట కాలువ, పడమర దిక్కులో ఒక పంట కాలువ ప్రవహించునప్పటికి గ్రామానికి చెందిన భూములకు నీరు అందదు. కంకర మట్టి, సుద్ద మట్టి ఎక్కువగా లభించుచున్నది. 
గ్రామములో 85% నల్లరేగడి మెట్టభూములు, 10% మాగాణి, 5% ఎర్ర్ర ఇసుక నేలలు ఉన్నాయి.ఒక బ్రహ్మం గారి గుడి, కాంతయ గారి గుడి, పురాతమైనవి.
ఈ ఆలయంలో, శ్రీరామనవమి వేడుకలు ప్రతి సంవత్సరం కన్నుల పండువగా నిర్వహించెదరు. చేతులతో ఒలిచిన బియ్యంతో చేసిన తలంబ్రాలు, భద్రాచలం నుండి తెప్పించిన వెదురు బియ్యం, ముత్యాల తలంబ్రాలతో, శ్రీ సీతారాముల కళ్యాణం వైభవంగా నిర్వహించెదరు. నూతనంగా నిర్మించిన కళ్యాణమండపంలో, వేదమంత్రాల నడుమ, కళ్యాణం నిర్వహించెదరు. ఈ కార్యక్రమానికి పెద్ద సంఖ్యలో భక్తులు, మహిళలు ఈ వేడుకలలో పాల్గొంటారు. శ్రీ సీతారాముల కళ్యాణాన్ని పురస్కరించుకొని, ఎదురుకోలు ఉత్సవం జరుగును. దేవాదాయ శాఖవారు స్వామివారికి పట్టు వస్త్రాలు సమర్పించెదరు. కళ్యాణం తరువాత, 16 రోజుల పండుగను పురస్కరించుకొని భారీగా అన్నదాన కార్యక్రమం నిర్వహించెదరు. [2]
ఈ ఆలయంలో, 15, మార్చి-23వ తేదీ సోమవారం ఉదయం, సూర్యకిరణాలు గర్భగుడిలోని స్వామివారి పాదాలను తాకిన దృశ్యం, భక్తులనలరించింది. ఉదయభానుని వెలుగులతో ప్రకాశించిన శ్రీ సీతారామస్వామివారిని దర్శించుకునేటందుకు భక్తులు పెద్దసంఖ్యలో ఆలయానికి తరలివచ్చారు. ఈ సందర్భంగా ఆలయంలో ప్రత్యేకపూజలు నిర్వహించారు. [7]
గ్రామదేవత సీతాలమ్మ అమ్మవారి ఆలయంలో, 2014, ఆగస్టు-24, శ్రావణ మాసం, చివరి ఆదివారం నాడు, గ్రామస్థులు అమ్మవారికి ప్రత్యేకపూజలు నిర్వహించారు. జలాభిషేకం నిర్వహించారు. బొడ్రాయికి పూజలు నిర్వహించారు. అనంతరం మూడు వేలమందికి అన్నదానం నిర్వహించారు. [3]
ఈ గ్రామములో గ్రామదేవతలైన సీతాలాంబ తల్లి, పోలేరమ్మ తల్లి, లక్ష్మణస్వామి, మహాగణపతి, ప్రసన్నాంజనేయస్వామి విగ్రహాల పునఃప్రతిష్ఠచేసి ఆరు సంవత్సరాలయిన సందర్భంగా, 2014, నవంబరు-3, కార్తీక మాసం, సోమవారం నాడు, వార్షికోత్సవాన్ని ఘనంగా నిర్వహించారు. ఈ సందర్భంగా గ్రామదేవతలకు అభిషేకాలు, ప్రత్యేక పూజా కార్యక్రమాలు నిర్వహించారు. అనంతరం సీతారామస్వామివారి ఆలయంలో కార్తీకమాస వ్రతాలు నిర్వహించారు. విచ్చేసిన భక్తులకు అన్నదానం నిర్వహించారు. [4]
2015, మార్చి-5వ తేదీనాడు, ఇక్కడ "పూరిం" పండుగను ఘనంగా నిర్వహించారు. ఈ పండుగను పురస్కరించుకొని, ప్రత్యేకప్రార్థనలు నిర్వహించి, పేదలకు దానాలు చేసారు [5]
స్థానిక ఆనందాశ్రమంలోని ఈ ఆలయంలో, ధ్వజస్థంభ ప్రతిష్ఠా మహోత్సవాలు, 2017,ఆగష్టు-12వతేదీ శనివారంనాడు వైభవంగా, శాస్త్రోక్తంగా నిర్వహించినారు. ఈ కార్యక్రమంలో భాగంగా యంత్రస్థాపనం, బింబస్థాపనం, కళాన్యాసం, మహామంగళ పూర్ణాహుతి, కుంభాభిషేకం, నీరాజన మంత్రపుష్పములు, శాంతికళ్యాణం నిర్వహించినారు. మహిళలు ఈ ప్రతిష్ఠా కార్యక్రమంలో పాల్గొని, ధ్వజస్థంభ పునాదులలో నవధాన్యాలు సమర్పించినారు. అనంతరం భక్తులకు అన్నసమారాధన నిర్వహించినారు. [11]
ఈ గ్రామంలో నూతనంగా నిర్మించిన ఈ ఆలయంలో విగ్రహ ప్రతిష్ఠా మహోత్సవాలు, 2015, మార్చి-6వ తేదీ శుక్రవారం నాడు ప్రారంభించారు. ఈ సందర్భంగా సాయిబాబా, ఇతర విగ్రహ మూర్తులకు జలాభిషేకం నిర్వహించారు. [6]
ఒక చర్చి కూడా ఉంది (పాత పల్లెలో).
2010 లో ఒక మసీదు నిర్మించారు.
వ్యవసాయ ఆధారిత గ్రామం. గ్రామములో జనాభా వ్యవసాయము మీద ఆధారపడి జీవిస్తారు. కుల వృత్తుల వారు: నేత కార్మికులు రెండో స్థానంలో ఉంటారు. ఈ నేత కార్మికులు తెలంగాణా జిల్లాల నుంచి వచ్చి ఇక్కడ స్థిరపడిన వారే.
[1] ఈనాడు గుంటూరు రూరల్/పొన్నూరు; 2014,మార్చి-19; 2వపేజీ.
[2] ఈనాడు గుంటూరు రూరల్/పొన్నూరు; 2014,ఏప్రిల్-9; 1వపేజీ.
[3] ఈనాడు గుంటూరు రూరల్/పొన్నూరు; 2014,ఆగస్టు-5; 1వపేజీ. 
[4] ఈనాడు గుంటూరు రూరల్/పొన్నూరు; 2014,నవంబరు-4; 1వపేజీ. 
[5] ఈనాడు గుంటూరు రూరల్/పొన్నూరు; 2015,మార్చి-6; 1వపేజీ.
[6] ఈనాడు గుంటూరు రూరల్/పొన్నూరు; 2015,మార్చి-7; 2వపేజీ.
[7] ఈనాడు గుంటూరు రూరల్; 2015,మార్చి-2; 16వపేజీ.
[8] ఈనాడు గుంటూరు సిటీ; 2015,సెప్టెంబరు-4; 29వపేజీ.
[9] ఈనాడు గుంటూరు సిటీ; 2016,ఫిబ్రవరి-4; 31వపేజీ. 
[10] ఈనాడు గుంటూరు సిటీ/పొన్నూరు; 2017,ఆగస్టు-13; 2వపేజీ.